En middelsstor, slank, blank, mørk bille med svak, bronseaktig metallglans. Antenner, legger og føtter er brune. Antennene er tynne, omtrent 0.4 ganger kroppslengden. Hodet er ovalt, tydelig smalere enn pronotum, med nokså store fasettøyne. Palpene er forholdsvis lange, det ytterste leddet klubbeformet. Pronotum er sekskantet, noe bredere enn langt, betydelig smalere enn de jevnbrede dekkvingene. Beina, særlig føttene, er forholdsvis lange.